Visa Inc.

Visa Inc. ( atau ) (dikana juo sabagai Visa, ditulih sabagai VISA) adolah parusahoan jaso kauangan multinasional Amerika nan bakantua pusek di Foster City, California, Amerika Sarikat. Parusahaan iko mamfasilitasi transfer dana elektronik ka saluruah dunia, umumnyo malalui kartu kredit, kartu hadiah, dan kartu debit balogo-Visa. Visa indak mangaluakan kartu, mamparpanjang kredit atau manotapkan tarif dan biaya untuak konsumen; sabaliknyo, Visa manyadiokan lambaga kauangan dangan produk pambayaran bamerek Visa nan kamudian inyo pakai untuak manawarkan program kredit, debit, prabayar, dan akses tunai kapado palanggan inyo. 

Visa baroperasi di saluruah benua di saluruh Dunia. Hampia samua transaksi Visa di saluruh dunia diproses malalui VisaNet di salah satu dari dui fasilitas aman: Operations Center East, nan talotak di dakek Ashburn, Virginia; dan Operations Center Central, talotak di dokek Highlands Ranch, Colorado. Kadua pusek data sangat aman tahadok bancana alam, kejahatan, dan terorisme; dapek baroperasi sacaro independen ciek jo nan lain dan dari utilitas eksternal bilo parolu; dan dapek manangani hinggo 30,000 transaksi simultan dan hinggo 100 miliar parhitungan tiok datiak. Tiok transaksi diparikso malewati 500 variabel tamasuak 100 parameter deteksi panipuan—saperti lokasi dan kabiasaan balanjo palanggan dan lokasi padagang – sabelun ditarimo.

Visa marupokan organisasi pambayaran kartu tabosegh kaduo di dunia (kartu debit dan kartu kredit digabungkan), satalah dilampaui dek China UnionPay pado taun 2015, badasarkan nilai taunan pambayaran kartu nan ditransaksikan dan jumlah kartu nan dikaluakan. Basobok ukuran UnionPay pado ukuran pasar domestiknyo, Visa mandominasi saluruah dunia di luar Tiongkok, dangan 50% pangsa pasar pambayaran kartu global dikurangi Tiongkok.

Operasi

Rujuakan

Pautan lua